ನಾನು ನಿನ್ನೇ ಲವ್ ಮಾಡ್ತೀನಿ ಏನ್ ಬೇಕಾದ್ರೂ ಮಾಡ್ಕೋ: ಸೋನು ಪಾಟೀಲ್ ಓಪನ್ ಚಾಲೆಂಜ್

ಬೆಂಗಳೂರು: ಬಿಗ್‍ಬಾಸ್-6 ಎರಡನೇ ವಾರದಲ್ಲಿ ಸೋನು ಪಾಟೀಲ್ ತನ್ನ ಸಹ ಸ್ಪರ್ಧಿ ಗಾಯಕ ನವೀನ್ ಸಜ್ಜು ಅವರಿಗೆ ಎಲ್ಲರ ಸಮ್ಮುಖದಲ್ಲಿ ಐ ಲವ್ ಯೂ ಎಂದು ಹೇಳಿದ್ದರು. ಈ ಬಗ್ಗೆ ನವೀನ್ ಮಾತನಾಡುವಾಗ ಸೋನು ನಾನು ನಿನ್ನೇ ಲವ್ ಮಾಡ್ತೀನಿ ಏನ್ ಬೇಕಾದ್ರೂ ಮಾಡ್ಕೋ ಎಂದು ಸೋನು ಓಪನ್ ಚಾಲೆಂಜ್ ಮಾಡಿದ್ದಾರೆ.

ಈ ಹಿಂದೆ ನವೀನ್ ತಮ್ಮ ಜರ್ಕಿನ್ ಕೊಟ್ಟಿದ್ದಕ್ಕೆ ಸೋನು ನೀನು ನನಗೆ ಒಳ್ಳೆಯ ಸ್ನೇಹಿತನಾಗಿದ್ದೀಯಾ. ಹಾಗಾಗಿ ನಿನಗೆ ಐ ಲವ್ ಯೂ ಅಂತಾ ಬಿಗ್‍ಬಾಸ್ ಚಟುವಟಿಕೆಯಲ್ಲಿ ಹೇಳಿದ್ದರು. ಈ ಬಳಿಕ ಮನೆಯಲ್ಲಿದ್ದವರು ನವೀನ್ ಹಾಗೂ ಸೋನು ಬಗ್ಗೆ ಮಾತನಾಡಲು ಶುರು ಮಾಡಿದರು. ಮನೆಯ ಸದಸ್ಯರು ಈ ರೀತಿ ಮಾತನಾಡುತ್ತಿರುವುದು ನವೀನ್ ಅವರಿಗೆ ಇಷ್ಟವಾಗಲಿಲ್ಲ. ಅವರು ಸೋನುಗೆ ನನ್ನ ಜೊತೆ ಈ ರೀತಿ ಮಾತನಾಡೋದನ್ನು ನಿಲ್ಲಿಸು ಅಂತ ಮನವಿ ಮಾಡಿಕೊಂಡಿದ್ದರು.

ನವೀನ್ ಎಲ್ಲರ ಬಳಿ ಚೆನ್ನಾಗಿಯೇ ಮಾತನಾಡುತ್ತೀಯಾ. ನನ್ನ ಬಳಿ ಯಾಕೆ ಮಾತನಾಡಲ್ಲ ಎಂದು ಹೇಳಿ ಸಹ ಸ್ಪರ್ಧಿ ಸ್ನೇಹ ಬಳಿ ತೆರಳಿ ಅಳಲು ಶುರು ಮಾಡಿದರು. ಸೋನು ಅಳುವ ರೀತಿ ಮಾಡಿ ನಮ್ಮನ್ನ ಫೂಲ್ ಮಾಡ್ತಿದ್ದಾಳೆಂದು ಸಹ ಸ್ಪರ್ಧಿಗಳು ಹೇಳತೊಡಗಿದರು. ಕೂಡಲೇ ಇತರರ ಮಾತುಗಳಿಂದ ಕೋಪಗೊಂಡ ಸೋನು ಪಾಟೀಲ್, ನೀನು ನನಗೆ ಸ್ನೇಹಿತನಾಗಿ ಇಷ್ಟ. ಲವ್ ಮಾಡಿದ್ರೆ ನಾನು ನಿನ್ನೇ ಲವ್ ಮಾಡ್ತೀನಿ. ಅದು ಏನ್ ಮಾಡಿಕೊಳ್ಳತ್ತೀಯೋ ಮಾಡಿಕೋ ಎಂದು ಸವಾಲು ಹಾಕಿ ಬೇರೆ ಕಡೆ ನಡೆದರು.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv